10111-operateurs weier glo om hulp te ontbied | Maroela Media
10111-operateurs weier glo om hulp te ontbied
Personeellede van die polisie se 10111-noodlynsentrum het glo geweier om polisielede na 'n huis in Durban te ontbied nadat 'n gestremde man se vrou vermoor is, berig die Sunday Tribune.
Volgens die berig is Edda Jumaima Botha glo vroeg Saterdagoggend in haar huis in Athlone Park doodgeslaan. Botha se gestremde man het glo alarm gemaak waarna die bure ondersoek gaan instel het. "Toe ons 10111 geskakel het, het daar 'n argument uitgebreek nadat die operateur nie bereid was om iemand uit te stuur sonder die presiese besonderhede van die slagoffer en haar beserings nie. Ons het nog nie al die besonderhede gehad nie," het Richard Alkins, van die Aminzimtoti misdaadvoorkomingsorganisasie, aan die koerant gesê. "Ons kon uiteindelik daarin slaag om 'n polisievoertuig wat in die area gepatrolleer het se aandag te trek. Hulle kon nie glo dat hulle nie onmiddellik na die toneel ontbied is nie." Kol. Jay Naicker, woordvoerder van die polisie, het die aanval op Botha bevestig en gevra dat "diegene wat die bewerings gemaak het na vore sal kom sodat dit ondersoek kan word."
Goeie genade! Die polisie raak nou te erg! Die wat aan diens was weet mos die mense is in skok en wil net hulp he. Hul houding teenoor die publiek stink regtig. Raak ontslae van sulke mense.
Die polisie het reeds n swak reputasie en dan nou sulke dinge. Ek het ook baie respek vir SAP lede wat hulle werk getrou doen in moeilike omstandighede. Die owerhede moet beslis daaraan dink om strawwe in Suid Afrika swaarder te maak, want by ons is dit n fees vir n krimineel.
DIS SKOKKEND, EN SKANDALIG !
Hoop hulle word permanent uit hul poste verwyder.
Fire hulle daar is so baie ander wat graag sal wil werk wat nie werk het nie
Wet en orde word nie gehandhaaf nie, en dit is die rede vir absolute verval. Staatsamptenare reken hulle is verhewe bo algemene publiek en verstaan nie die basiese beginsel van dienslewering nie.